kardosdrur/scandi-wiki huggingface dataset:
National Film Registry

National Film Registry er USAs National Film Preservation Boards udvalg af film til konservering i Library of Congress. Bestyrelsen, der er oprettet af National Film Preservation Act i 1988 blev reauthorized ved retsakter vedtaget af Kongressen i 1992, 1996, 2005 og igen i oktober 2008. 

I 1996 skabte loven også non-profit til National Film Preservation Foundation, som støttes af penge fra den private sektor.

Kriterier for udvælgelse 
Filmene som bliver udvalgt skal enten have en kulturel, historisk eller æstetisk kvalitet over sig, for at blive betragtet som en del af den amerikanske filmarv. Filmene skal desuden være mere end 10 år gamle, for bedre at kunne blive vurderet om filmene har haft betydning. Der er dog ingen krav til selve formen af filmene, hvilket betyder at alt lige fra spillefilm, kortfilm, reklamefilm, musikvideoer og sågar hjemmeoptagelser kan komme i biblioteket.

Referencer 

Film
Etableret i 1988
Philadelphia Museum of Art

Philadelphia Museum of Art er blandt de største kunstmuseer i USA. Det har samlinger af mere end 227.000 genstande, der indeholder "verdensklasse beholdning af europæiske og amerikanske malerier, tryk, tegninger og dekorativt kunst." Hovedbygningen er besøgt af mere end 800.000 mennesker om året og er placeret på den vestlige ende af Philadelphias Benjamin Franklin Parkway.

Referencer 

Kunstmuseer i USA
Museer etableret i 1876
Museum of Art
Krunefossen

Krunefossen er et vandfald i Kjenndalen i Stryn kommune i Vestland fylke i Norge. Vandfaldet får vand fra Krunebreen, en gletcherarm af Jostedalsbreen, lige nord for Kjenndalsbreen.

Se også 
 Vandfald i Norge

Kilder og henvisninger 

 Krunefossen på World Waterfall Database

Vandfald i Vestland
Skovsamer

Skovsamer er samer som hele året er aktive i skoven og som derfor ikke flytter op i fjeldet om sommeren, til forskel fra fjeldsamer. 

Historisk set har der i Sverige eksisteret skovsamer i det mindste fra det nordlige Ångermanland og nordpå. De to sydligste lappmarker, Åsele og Lycksele lappmark, omfattede inden 1606 ikke fjeldområdet, men var helt og holdent skovsamiska områder. Det samme gjorde sig gældende for Kemi lappmark i det nuværande Finland. I de øvriga lappmarker fandtes skovsamer i hele skovområdet.

Skovsamerne i Kemi, Åsele og Lycksele lappmarker blev assimilerede i den finske og svenske befolkning i løbet af 1600-, 1700- og 1800-tallet. I dag findes en levende skovsamisk kultur i skovområdet i Norrbottens län samt i Malå i Västerbottens län.

Eksterne henvisninger 
 Koppsele domänreservat 
 Nilasjokks naturreservat 

Samer
Lappland
Hans Rudolph Juel

Hans Rudolph Juel (døbt 13. august 1773 i København, død 17. marts 1857 på Hverringe) var en dansk godsejer og officer, far til Hans Juel.

Han var søn af Gregers Christian Juel og Amalie Christiane Raben og arvede 1779 Stamhuset Hverringe og 1847 Stamhuset Juelsberg. Han var kammerherre.

Juels militære karriere bestod i to års tjeneste ved Livgarden til Hest, og han stod formelt i tjenesten indtil sin afsked som oberst i 1842. 19. maj 1809 var Juel anfører for et jægerkorps, som fordrev englænderne fra Romsø, som hørte under Hverringe. Der blev taget ca. 100 engelske fanger, som blev overført til Kerteminde, og Juel fik samme år Ridderkorset. Juels rapport til kongen lyder således:

13. april 1792 ægtede han i Rynkeby Kirke Maren Berg (28. juli 1769 på Skovsbo - 8. april 1850 på Falkensteen, Norge), datter af justitsråd Hans Mogensen Berg til Skovsbo og Olave Marie født Lange. 9. juni 1814 blev de separeret.

Han er begravet i Viby Kirke i et gravkapel, som han lod opføre 1819.

Kilder 
 Danmarks Adels Aarbog 2000-02.

Hans Rudolph
Kammerherrer fra Danmark
Kavaleriofficerer fra Danmark
Godsejere fra Danmark
Danskere i 1700-tallet
Danskere i 1800-tallet
Riddere af Dannebrog
Personer i Englandskrigene fra Danmark-Norge
Personer fra Fyn
Ulrik Nødgaard

Ulrik Nødgaard (født 14. august 1969) er en dansk økonom, der siden 2009 har været direktør for Finanstilsynet. I 2015 blev han direktør for Finansrådet, der i 2016 skiftede navn til Finans Danmark

Nødgaard blev matematisk-fysisk student fra Viby Amtsgymnasium i 1988 samt cand.oecon. fra Aarhus Universitet og master i økonomi fra University of Warwick i 1996. Efter endt uddannelse blev han fuldmægtig og senere specialkonsulent i Økonomiministeriet. I 2000 blev han kontorchef for ministeriets område for økonomisk politik og i 2001 kontorchef for Økonomi- og Erhvervsministeriets enhed for strukturpolitik og strukturovervågning. Her var han, til han i 2005 blev finansdirektør i Økonomi- og Erhvervsministeriet med ansvar for blandt andet reguleringen af den finansielle sektor. I 2009-2015 var han direktør for Finanstilsynet. I den periode modtog tilsynet fra estisk side fire advarsler om alvorlige mangler i Danske Banks hvidvaskindsats. Nødgaard har siden 2015 været direktør for Finansrådet, der i 2016 skiftede navn til Finans Danmark.

Ulrik Nødgaard er gift med Jette Haarup-Jensen, med hvem han har to sønner. Parret bor i Rødovre.

Kilder 
 Finanstilsynet får ny direktør TV 2 Finans 19. dec. 2008
 Interview med Ejendomsmægleren 
 Finansrådet napper direktør fra Finanstilsynet Business.dk om jobskiftet fra statens til bankernes vagthund

Noter 

Økonomer fra Danmark
Direktører for danske styrelser
Hans Juel

Hans Juel (17. oktober 1797 på Hverringe – 4. december 1875 på Juelsberg) var en dansk godsejer og officer, far til Niels Rudolph og Knud Frederik Juel.

Han var søn af Hans Rudolph Juel og Maren født Berg og arvede Stamhuset Juelsberg 1848 og Stamhuset Hverringe 1857. Juel oprettede 1861 Det Juelske Fideikommis til fordel for stamhuset Hverringe. Han var kammerherre, major og blev Ridder af Dannebrog 28. oktober 1836.

Juel ægtede 28. marts 1829 på Juelsberg Amalie Christiane von Krogh (7. maj 1799 - 6. marts 1858), datter af kammerherre Stie Tønsberg Schøller von Krogh og Christiane Margrethe født Juel.

Han er begravet på Aunslev Kirkegård.

Kilder 
 Danmarks Adels Aarbog 2000-02.

Hans
Kammerherrer fra Danmark
Officerer fra Danmark
Godsejere fra Danmark
Danskere i 1800-tallet
Riddere af Dannebrog
Personer fra Fyn
Alfred Christensen

Alfred Christensen er navnet på flere personer:

 Alfred Christensen (grosserer) (1842-1925) – dansk grosserer og skibsreder, folketingskandidat
 Alfred Christensen (politiker) (1854-1943) – dansk overretssagfører og politiker, medlem af Folketinget (Alfred Vilhelm Alexander Christensen)
 Alfred Christensen (direktør) (1877-1935) – dansk direktør
 Alfred Christensen (kajakroer) (1914-1996) – dansk kajakroer (Alfred Grønborg Christensen)
Peter Bredal

Peter Bredal kan henvise til:

 Peter Bredal (dansk admiral) (død 1658) – dansk admiral
 Peter Bredal (russisk admiral) (død 1756) – russisk admiral
WoW64

WoW64 (Windows-on-Windows 64-bit) er en del af Windows 64-bit der gør det muligt at køre 32-bit-programmer på Windows 64-bit

Microsoft Windows
Monaco ved sommer-OL 2012

Monaco deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Atletik 

Mænd

Lande ved sommer-OL 2012
2012
Claus Christensen

Claus Christensen er navnet på flere personer:

 Claus Christensen (officer) (1768-1841) – dansk officer (Nicolaus Heinrich Christensen)
 Claus Christensen (sagfører) (1920-2013) – dansk højesteretssagfører
Kinesisk Wikipedia

Kinesisk Wikipedia () er den kinesisksprogede version af det verdensomspændende encyklopædi-projekt Wikipedia. Den kinesisksprogede wikipedia blev lanceret 11. maj 2001. Kinesisk Wikipedia drives af Wikimedia Foundation. Kinesisk Wikipedia havde over 270.000 artikler i september 2009 og 679.000 artikler pr. 14. marts 2013. I november 2016 er den kinesisksprogede wikipedia den 15. største udgave af Wikipedia.

 Herunder 21 administratorer fra fastlands-Kina, 16 fra Taiwan og 16 fra Hongkong. 

Kinesisk Wikipedia er den tredjestørste kinesiske onlineencyklopædi efter Hudong og Baidu Baike.

Historie 
Kinesisk Wikipedia blev sammen med 12 andre wikipediaer etableret i maj 2001. I begyndelsen uden mulighed for at benytte kinesiske skrifttegn og uden indhold.

I oktober 2002 blev den første kinesisk-sprogede side skrevet, forsiden.. En softwareopdatering 27. oktober 2002 muliggjorde kinesiske skrifttegn. Domænenavnet blev zh.wikipedia.org. 17. november 2002 oversatte Mountain artiklen :en:Computer science til :zh:计算机科学, dermed blev den første reelle encyklopædiske artikel skabt.

For at imødekomme de ortografiske forskelle mellem forenklet kinesisk og traditionelt kinesisk (eller ortodoks kinesisk), så blev det gradvist i perioden fra 2002 til 2003 besluttet at de to fra starten originale versioner skulle sammenlægges. Den første automatiske konvertering begyndte 23. december 2004.

Wikipedia blev første gang introduceret i fastlandskinesiske medier den 20. oktober 2003, hvor der blev skrevet en artikel i IT-magasinet 中国电脑教育报 (Kina, Computer, Uddannelse). Den første omtale i taiwanske medier var i 16. maj 2004 i avisen 中國時報 (også kaldet China Times).

Kilder

Eksterne henvisninger 

Wikipedia efter sprog
Etableret i 2001
Christlieb von Clausberg

Christlieb von Clausberg (27. december 1689 i Danzig – 6. juni 1751 i København) var en tysk matematiker.

Han blev født i Danzig af jødiske forældre og døbtes 1729 i Clausthal. I Danzig underviste han indtil sin konversion i regning og hebraisk; senere optrådte han som regnemester i Hamborg, Lübeck og Leipzig. Det sidste sted udgav han 1732 Demonstrative Rechenkunst. Dette ret omfangsrige arbejde, der blandt andet udmærker sig frem for datidens andre regnebøger ved omhyggelige begrundelser og en på forfatterens egen undersøgelse grundet sammenligning mellem europæiske vægte, er udkommet gentagne gange og brugtes meget i Tyskland indtil begyndelsen af det 19. århundrede. Dets forfatter, der ansås for sin tids dygtigste regner, kom 1733 til København for at undervise kronprinsen (senere Frederik V) i regning, blev derefter revisor ved Partikulærkassen og 1746 toldkæmmerér ved Øresunds Toldkammer, senere etatsråd. Han døde 7. juni 1751 i København af slagflod.

Kilder 

 

 Rasmus Nyerup, Lit. Lex.

Jøder fra Tyskland
Matematikere fra Tyskland
Tyskere i 1700-tallet
Tyskere i 1800-tallet
Personer der er konverteret til kristendommen
Embedsmænd fra Danmark
Personer fra Gdansk
Faglitterære forfattere fra Tyskland
Olaus Carolus Wassmann

Olaus Carolus Wassmann (ca. 1730 – begravet 25. oktober 1784 i Randers) var en dansk maler.

Han boede 1750'erne i landsbyen Store Arden i nærheden af herregården Villestrup, for hvis ejer, gehejmeråd Werner Rosenkrantz, han 1759 dekorerede riddersalen på Krabbesholm ved Skive med prangende, farvestrålende loft- og vægmalerier, forestillende allegoriske-historiske scener og figurer inden for viltert og kraftigt rocailleværk. Som forlæg benyttedes sydtysk ornamentik bl.a af Johannes Esaias Nilson. Wassmanns stil er i det hele tydeligt inspireret af sydtysk rokoko. Hans Krabbesholm-dekorationer står som et hovedværk i jysk rokokomaleri. Tilsvarende rokokomalerier kan ses på Langholt Hovedgård og Sæbygård af Wassmann. På Krabbesholm fandtes tidligere endvidere en af Wassmann 1755 signeret og betegnet bordplade med malet fremstilling af de hellig tre kongers tilbedelse. Ved Snapstinget i Viborg 1770 udstillede han en kollektion kabinetstykker.
     
Han blev gift 1. gang 22. december 1756 i Store Arden med Lovise Juliane Breuchmann (begravet 18. februar 1759 smst.) og 2. gang 5. oktober 1759 i Skive med Marie Hedevig Glad (ca. 1734 - begravet 5. juli 1784 i Randers).

Litteratur 
 Anders Vedel: Krabbesholm, 1935, side 7-11.
 Christian Elling: Danmarks Malerkunst, 1943, side 79 og 322.
 Hugo Matthiessen: Snapstinget, 1946, side 89.

Kilder 
 

Malere fra Danmark
Rokokomalere
Danskere i 1700-tallet
Indian Railways

Indian Railways (reporting mark IR) er Indiens statsejede jernbaneselskab. Det er underlagt Jernbaneministeriet i New Delhi. Jernbanerne udgør verdens største jernbanenetværk, som består af 65.000 kilometer jernbanespor og over 7.500 jernbanestationer. I december 2012 blev der dagligt transporteret over 25 mio. passagerer (over 9 mia. på årsbasis). I 2011 transporterede IR over 8,9 mia. passagerer og over 24 mio. passagerer dagligt og dagligt 2,8 mio. tons gods. I 2011-2012 havde Indian Railways en omsætning på 20,38 mia. US $ fordelt på 12,68 mia. US $ fra godstransport og 5,21 mia US $ fra passagertransport.

Jernbanetransport blev introduceret til Indien i 1853 på strækningen fra Bombay til Thane. I 1951 blev jernbanerne nationaliseret til en samlet enhed kaldet "Indian Railways", dermed blev det et af verdens største jernbanenetværk. IR driver både langdistancetog og pendlertog. Koncerne ejer også fabriksfaciliteter til fremstilling af lokomotiver og jernbanevogne flere steder i Indien. Koncernens samlede operationer omfatter Indiens 24 delstater og tre territorier, desuden drives begrænset udenrigstrafik til Nepal, Bangladesh og Pakistan.

Indian Railways er verdens 9. største arbejdsgiver, efter antal ansatte, med 1,4 mio. ansatte. Af rullende materiel har IR over 229.381 godsvogne, 59.713 personvogne og 9.213 lokomotiver. Togene har et femcifret nummereringssystem og Indian Railways driver omkring 10.000 daglige tog. Pr. 31. marts 2012 var 22.224 km. (34%) af de i alt 65.000 km. jernbanestrækning elektrificeret. Siden 1960 benytter næsten alle IRs elektrificerede sektioner 25.000 Volt AC.

Historie 

Indiens jernbanehistorie begyndte i midten af det 19. århundrede. I 1849 var der ikke en eneste kilometer jernbanespor i Indien. En britisk ingeniør Robert Maitland Brereton var ansvarlig for udvidelsen fra 1857 og frem. Allahabad-Jubbulpore-sektionen der var en del af East Indian Railway åbnede i juni 1867. Brereton var ansvarlig for at denne blev forbundet med Great Indian Peninsula Railway, hvilket gav et samlet jernbanenetværk på 6.400 km. Efter det blev det muligt at rejse direkte fra Mumbai til Calcutta. Denne rute åbnede officielt 7. marts 1870 og var en del af inspirationen for den franske forfatter Jules Vernes bog Jorden rundt i 80 dage.

Kilder

Litteratur 
 Aguiar, Marian. Tracking Modernity: India's Railway and the Culture of Mobility (2011)
 Bear, Laura. Lines of the Nation: Indian Railway Workers, Bureaucracy, and the Intimate Historical Self (Columbia University Press, 2007); 360 pp. .
 Tiwari, Ramswarup D. Railways In Modern India (1941) excerpt and text search
 V.M. Govind Krishnan NMR (Nilgiri Mountain Railway)- From Lifeline to Oblivion

Eksterne henvisninger 

 http://www.indianrailways.gov.in/
 Resources on rail tranport
 http://trainspy.com/

Virksomheder fra Indien
Statsejede virksomheder
New Delhi
Jernbaneselskaber
Togproducenter
Etableret i 1853

he:רכבות בהודו
Niels Rudolph Juel

Niels Rudolph Juel (7. april 1830 i København – 13. september 1878 på Viktoria Hotel, Hamborg) var en dansk godsejer, bror til Knud Frederik Juel og far til Rudolf Juel.

Han var søn af Hans Juel og Amalie Christiane von Krogh, tog filosofikum, overtog Broløkke 1868 og arvede Stamhuset Hverringe 1875. Han var kammerherre og hofjægermester.

Juel ægtede 20. oktober 1858 i Sankt Knuds Kirke Marie Frederikke Rudolphine Amalie baronesse Wedell-Wedellsborg (2. marts 1834 i Odense - 16. juni 1905 på Fjellerup Østergård), datter af baron, general Joachim Wedell-Wedellsborg.

Han er begravet i slægtens gravkapel i Viby Kirke.

Kilder 
 Danmarks Adels Aarbog 2000-02.

Niels Rudolph
Kammerherrer fra Danmark
Hofjægermestre fra Danmark
Godsejere fra Danmark
Danskere i 1800-tallet
Personer fra Fyn
Personer fra København
Peder Juel

Peder Juel er navnet på flere personer:

 Peder Vincentsen Juel (1577-1612) – til Gjorslev
 Peder Juel (diplomat) (1623-1656) – til Hundsbæk, diplomat
 Peder Juel (officer) (1634-1676) – til Vrejlev Kloster, officer
 Peder Juel (gehejmeråd) (1707-1779) – til stamhuset Hverringe, ceremonimester og gehejmeråd
Knud Frederik Juel (1836-1908)

Knud Frederik Juel (10. april 1836 i København – 25. november 1908 på Juelsberg) var en dansk godsejer, bror til Niels Rudolph Juel.

Juel var søn af stamhusbesidder, major, kammerherre Hans Juel og Amalie Christiane von Krogh, blev 1858 student fra Odense lærde Skole og 1865 cand. polit. Han blev ansat i Udenrigsministeriet, blev 1869 kammerjunker, 1875 besidder af Stamhuset Juelsberg og 1881 kammerherre. Han blev 1902 patron for Roskilde adelige Jomfrukloster. Juel var ugift.

Kilder 
 Danske Jurister 1736-1936.
 Danmarks Adels Aarbog 2000-02.

Knud Frederik 2
Kammerherrer fra Danmark
Godsejere fra Danmark
Danskere i 1800-tallet
Danskere i 1900-tallet
Personer fra Fyn
Økonomer fra Danmark
Personer fra København
Studenter fra Odense Katedralskole
Esben Bjerre Hansen

Esben Bjerre Hansen (født 8. februar 1987 i Sejs ved Silkeborg) er en dansk journalist, influencer, podcast-, radio- og tv-vært. Han er kendt for podcasten "Her går det godt" samt det tidligere radioprogram Monte Carlo på DR P3, begge dele med kollegaen Peter Falktoft. Han har gået på Danmarks Medie- og Journalisthøjskole i Aarhus. Esben Bjerre Hansen havde i 2011 et kort ophold på San Francisco State University, som endte, fordi han blev tilbudt job på P3. 

Esben Bjerre Hansen var fra 2009 ansat hos DR, hvor han først var ansat på Radioavisen og DR2 Deadline, til han i januar 2012 blev vært på Monte Carlo. Esben har sammen med Peter Falktoft i 2012 og 2013 vundet Ekstra Bladets Gyldne mikrofon og Årets Drivetime Radio ved Prix Radio. I 2013 vandt de en Zulu Award for årets bedste radioprogram. 

I februar 2013 havde han tv-debut i programmet Monte Carlo elsker Putin, der blev nomineret til en Zulu Award for "Årets Danske Originale tv-program". Derudover var han også med til at lave Monte Carlo elsker jøderne og Monte Carlo elsker USA. 

Den 14. maj 2014 meddelte Esben Bjerre Hansen og Peter Falktoft, at de ville indstille radioprogrammet pr. 6. juni 2014. De fortsætter på tv.

Den 20. oktober 2014 startede Esben Bjerre sammen med Peter Falktoft tv-programmet Monte Carlo på DR3, som sendes mandag til torsdag på DR3 og varede en halv time. Den 24. december 2016 udgav Esben Bjerre og Peter Falktoft podcasten Her Går Det Godt for første gang. 

I 2016 startede Esben podcasten Her Går Det Godt med sin medvært Peter Falktoft, som i dag stadig udkommer ugentligt.  

I 2018 udkom Bjerre og Falktoft med det første rejseprogram under det Franchiset "I.. Går det godt". Det blev til rejseprogrammet I Kina går det godt i samarbejde med YouSee

Privatliv 
Esben Bjerre har dannet par med Sisse Sejr-Nørgaard siden januar 2013. Lørdag den 7. juni 2014 blev parret forældre til en pige, ved navn Elly. Den 31. december 2020 offentliggjorde parret, at de giftes samt at Sisse Sejr-Nørgaard var gravid.

Radio og podcast

TV 
Danmarks Radio har med Esben Bjerre og Peter Falktoft i front produceret tre (pr. marts 2014) satiriske dokumentarserier om aktuelle emner. I forbindelse med nytåret 2013/14 sendte parret deres egen nytårstale på DR3. Parret har deltaget som gæster og værter i flere mindre tv-programmer, herunder nogle top-liste programmer.

Kilder

Eksterne henvisninger 
 
 'Monte Carlo'-vært: »Det er vores tid nu«  Politiken
 »Set fra et dansk perspektiv er jøder da sindssygt mærkelige ...«  Information
 "Monte Carlo: Giv os en AK47 i guld"  Euroman
Optimisten  podcast.

Personer fra Silkeborg
Ansatte i DR
Modtagere af DR's Sprogpris
Radioværter fra Danmark
Podcastere fra Danmark
Peder Juel (gehejmeråd)

Peder Juel (født 11. juni 1707 i København, død 8. januar 1779 i Odense) var en dansk godsejer og gehejmeråd, far til Gregers Christian Juel.

Karriere ved hoffet 
Han var søn af Gregers Juel og Vibeke Nielsdatter Juel. Han blev kadet ved Fynske hvervede Infanteriregiment og fik 1725 afsked med karakter af fænrik, blev 1726 kammerjunker hos dronning Anna Sophie Reventlow, fik samme år pas til udlandet, opholdt sig en tid i Paris og rejste oktober 1728 til Wien. Hjemvendt blev han 28. oktober 1730 ceremonimester hos den nye konge, 1731 assessor i Hofretten, 1736 kammerherre og samme år (1. marts) assessor i Højesteret, hvilket han var til 19. februar 1739 og atter 10. oktober 1746 til 22. december 1750 med gage.

Han blev 18. april 1738 tilforordnet i Hofretten, 1. oktober 1746 hvid ridder (Symbolum: Mon étoile me conduit), blev 1760 gehejmeråd og 1775 gehejmekonferensråd.

Godsejeren 
Han ejede Hverringe fra 1740, Holbæk Slots Ladegård 1731-52, Eriksholm 1735-52, Åstrup 1735-36, Trudsholm 1735-45, Aggersvold 1753-70 og Billeshave 1764-68. Juel oprettede af disse ejendomme 1. juli 1757 Stamhuset Hverringe, hvilket blev kgl. konfirmeret 10. juni 1768. Han købte 1766 Einsiedelsborgs gård på torvet i Odense (solgt 1794 af Hans Rudolph Juel).

Peder Juel ægtede 18. juni 1733 i Hatting Kirke Birte Cathrine Levetzau (1714 på Bygholm - 13. august 1784 på Hverringe), datter af general Theodosius von Levetzow og Anna Margrethe Brockdorff.

Han er begravet i Kerteminde Kirke.

Kilder 
 Danmarks Adels Aarbog 2000-02.

Personer fra København
Peder 3
Godsejere fra Danmark
Personer fra Fyn
Danskere i 1700-tallet
Dommere i Hofretten (Danmark)
Højesteretsdommere fra Danmark
Ceremonimestre fra Danmark
Riddere af Dannebrog (1671-1808)
Officerer fra Danmark
Kammerherrer fra Danmark
Gehejmekonferensråder fra Danmark
Tech

Tech () er en flod i Roussillon i det sydlige Frankrig med en længde på 84,1 kilometer, som løber ud i Middelhavet.

Navn 
Tech har givet navn til to kommuner i Pyrénées-Orientales : Le Tech og Arles-sur-Tech.

Geografi 
Tech har sit udspring på Roc Colom (2.507 m) i bjergmassivet Costabonne i Pyrenæerne i en højde af 2.345 m. 

Gloden løber overordnet set fra sydvest mod nordøst. Den øvre del af løbet danner dalen Vallespir indtil Céret. Efterfølgende slynger den sig over Roussillon-sletten.

Tech løber ud i Middelhavet ved naturreservatet Mas Larrieu nord for Argelès-sur-Mer.

I den første halvdel af sit løb går den gennem byerne Prats-de-Mollo-la-Preste, Arles-sur-Tech, Amélie-les-Bains-Palalda, Reynès, Céret, Saint-Jean-Pla-de-Corts og le Boulou. Herefter løber den ikke gennem flere, men slynger sig mellem byerne:

 Sydøst for Brouilla
 Syd for Ortaffa
 Mellem Palau-del-Vidre og Elne, hvor den udgør kommunegrænsen 
 Nord for Argelès-sur-Mer, hvor den løber ud i Middelhavet 

De vigtigste bifloder er Lamanère, Riuferrer, Ample, Maureillas og Tanyari.

Selv om vandmængden er meget begrænset om sommeren, er Tech ikke en lille ubetydelig flod. Med sit udspring i høje bjerge kan Tech forvandle sig til en stor ødelæggende flod, når f.eks. sneen tør om foråret eller ved kraftige tordenbyger.

Den højeste målte udstrømning fra floden blev målt til 1680 m³ den 1. oktober 1986. Over en hel dag er det højeste gennemsnit 625 m³ målt den 9. december 1996. I oktober 1940 forårsagede meget kraftige regnskyl store oversvømmelser i byerne langs det nedre løb.

Kilder

Eksterne henvisninger 

 Vallée du Tech 

Floder i Frankrig
Søren Georg Abel

Søren Georg Abel (født 3. januar 1772 på Mo Præstegård, død 5. maj 1820) var en norsk præst og politiker.

Han var søn af sognepræst i Mo i Telemark Hans Matthias Abel og Elisabeth Knuth Normann (1737–1817). I 1788 blev han student fra Helsingørs Skole, 1792 teologisk kandidat, 1794 personalkapellan hos faren, som var sognepræst i Gjerstad, 1799 sognepræst til Finnøy, 1803 faderens efterfølger i Gjerstad og 1813 Ridder af Dannebrog for sin dygtighed som anfører af kystværnet. Han repræsenterede Nedenes Amt på det overordentlige storting 1814 og på det andet ordentlige storting i 1818. 

Selv om han talte for foreningen med Sverige 20. oktober 1814, regnes han blandt de patrioter, som havde sin rod i de gamle tider. Derfor talte han også med skarphed mod Nicolai Wergelands bog Danmarks politiske Forbrydelser mod Norge (1816). Mest kendt er han for sin "katekisme": Religions-spørgsmaal med Svar (København 1806), hvor den rationalistiske opfattelse af de kristelige dogmer træder frem. Bogen blev ikke autoriseret, men var alligevel meget benyttet.

Abel blev gift med Anne Marie Simonsen, en købmandsdatter fra Risør, i 1800. Han var far til den berømte matematiker Niels Henrik Abel (1802–1829).

Kilder 
 
 J. Aas, Gjerestad Præstegjæld og Præster, Risør 1869, s. 151 ff.
 Jens Braage Halvorsen, Norsk Forf. Lex.

Præster fra Norge
Stortingsrepræsentanter
Riddere af Dannebrog
Nordmænd i 1700-tallet
Nordmænd i 1800-tallet
Artikler fra 1. udgave af Dansk biografisk leksikon